./data/phi2331/phi020/phi2331.phi020.perseus-lat2.xml
has autem omnes feras mansuetas et praeterea efferatas parabat ad triumphum Persicum quod votum publicum nihil valuit, nam omnia haec Philippus exhibuit saecularibus ludis et muneribus atque circensibus, cum millesimum annum in consulatu suo et filii sui celebravit Quod de C  Caesare memoriae traditum est, hocetiam de Gordiano Cordus evenisse perscribit, nam omnes, quicumque illum gladio adpetiverunt (qui novem fuisse dicuntur), postea interemptis Philippis sua manu suisque gladiis et iisdem quibus illum percusserant interemisse se dicuntur